**„In corpore sano"** (sh. *U zdravom telu*) pesma je srpske pevačice Konstrakte iz 2022. godine koja je predstavljala Srbiju na izboru za Pesmu Evrovizije 2022. godine u Torinu, u Italiji. Pesma je pobedila na takmičarskom festivalu Pesma za Evroviziju '22, nacionalnom finalu Srbije. Tekst je napisala Konstrakta, a kompoziciju je uradila zajedno sa Milovanom Boškovićem.

O pesmi
-------

Pesma „In corpore sano", kako je Konstrakta objasnila, predstavlja s jedne strane, atmosferu straha u kojoj se zdravlje postavlja kao najveća vrednost iza enormne potrošnje. O zdravlju se priča kao o nečemu što je potpuno u našoj kontroli, ali ako pratimo trendove i kupujemo ono što se plasira. S druge strane, moguće je postići zdravorazumski odnos u kojem je zdravlje donekle u našim rukama, te se bolest i konačno smrt prihvataju sa manje straha. Prateće vokale pevali su Jovan Antić i Jovan Knežević.

Ime pesme je izdvojena sintagama iz složenice i poznatog latinskog citata „Mens sana in corpore sano" (prev. U zdravom telu zdrav duh).

Nastupi uživo
-------------

### Pesma za Evroviziju ’22

*Glavni članak: Pesma za Evroviziju ’22*
Svi umetnici mogli su da prijave svoje pesme u periodu od 28. septembra do 1. decembra 2021. godine. Prijavljeno je 150 pesama, a komisija sastavljena od muzičkih urednika Radio-televizije Srbije pregledala je prijave i odabrala trideset i šest pesama za plasman u nacionalno finale. Odabrani konkursni radovi objavljeni su 14. januara 2022. godine.

Od dva polufinala, pesma „In corpore sano" takmičila se u prvom polufinalu sa sedamnaest drugih pesama. U svakom polufinalu bilo je osamnaest pesama, a o devet kvalifikacionih za finale odlučivala je srpska javnost i muzički žiri. „In corpore sano" izabrana je kao jedna od devet pesama koje su se kvalifikovale. Finale je održano 5. marta 2022. godine, a pesma „In corpore sano" pobedila je u finalu sa dvadeset i četiri poena (maksimalnim brojem poena).

### Promocija

#### Metalac

Kompanija Metalac koja se bavi proizvodnjom posuđa je ponudila Konstrakti bokal i lavor kao poklon kako bi ih koristila na svom nastupu u Torinu. Konstrakta je poklon prihvatila, ali nije jasno da li će baš to posuđe biti korišćeno tokom nastupa na Pesmi Evrovizije.

 
Humanitarna akcija „Konstrakta i Metalac" je pokrenuta 18. aprila 2022. U prodaju je stavljeno 500 setova emajliranih bokala i lavora, identičnih onima koji su poklonjeni Konstrakti. Sav prihod od prodaje tog posuđa ide NURDOR-u.

### Žurke pred Evroviziju

Konstrakta je izvela „In corpore sano" na žurci Israel Calling u Tel Avivu 7. aprila 2022. i dobila pozitivne reakcije publike. Zbog tehničkih problema, Konstrakta je pesmu izvela sama i koristila peškire iz hotela tokom nastupa.

Iako je trebalo da nastupi na žurci PrePartyES u Madridu, Konstrakta iz zdravstvenih razloga nije mogla da se tamo pojavi uživo. Ipak, u Madridu je pušten video Konstraktinog nastupa.

### Zvijezde pjevaju

Devetog aprila, Konstrakta se pojavila u hrvatskoj emisiji Zvijezde pjevaju na kanalu HRT 1.

### Pesma Evrovizije 2022.

*Glavni članak: Srbija na izboru za Pjesmu Eurovizije 2022.*
Prema pravilima Evrovizije, sve države, osim zemlje domaćina i „velike petorke" (Francuska, Nemačka, Italija, Španija i Ujedinjeno Kraljevstvo) moraju da se kvalifikuju iz jednog od dva polufinala kako bi se takmičile u finalu; deset najboljih država od svakog polufinala napreduje do finala.

Evropska radiodifuzna unija podelila je konkurentske zemlje u šest različitih grupa na osnovu obrazaca glasanja sa prethodnih takmičenja, pri čemu su države sa povoljnom istorijom glasanja stavljene u istu grupu. Dana 25. januara 2022. godine održan je žreb za raspodelu kojim se svaka zemlja plasirala u jedno od dva polufinala, kao i u kojoj polovini emisije će nastupiti. Srbija je stavljena u drugo polufinale koje će se održati 12. maja 2022. godine. Kasnije je otkriveno da će Konstrakta nastupiti kao treća.

Nastup je uglavnom bio replika nastupa sa Pesme za Evroviziju ’22, sa par izmenjenih detalja i povremenih titlova na engleskom. Konstrakta se plasirala u finale, gde je nastupila pod rednim brojem 24. Nastupom u takmičenju, „In corpore sano" je postala prva pesma u istoriji takmičenja da ima tekst na latinskom. U finalu koje je održano 14. maja 2022, Konstrakta je dobila 87 poena od žirija (i to 12 poena od žirija Crne Gore i Hrvatske) i 225 poena od publike (i to 12 poena od publike Crne Gore, Hrvatske, Severne Makedonije, Slovenije i Švajcarske). Sveukupno, Konstrakta je ostvarila 312 poena i peto mesto (iza Ukrajine, Ujedinjenog Kraljevstva, Španije i Švedske).

Prijem
------

Pesma je zbog kritike odjeknula u srpskom javnom mnjenju zbog kritike masovne kulture. Patrijarh srpski Porfirije prilikom jedne besede za vreme Velikog posta 2022. godine je citirao, davavši joj omaž. Patrijarh Porfirije je istakao:

> „Ja sam i čitavu pesmu i taj stih [„Šta ćemo sad?"] razumeo na sledeći način: Pokušavamo da budemo savršeni spolja — slavni, lepi, moćni, bogati i tako dalje, a onda dođe jedan mali kvar u našem životu. Dođemo u graničnu situaciju, kako to kažu mudri ljudi danas, i onda shvatimo da od svega toga spolja nema nikakve pomoći. Šta ćemo sad? I na to pitanje: Šta ćemo sad, odgovara Hristos. Crkva je zato ne samo savremena, nego večna, jer odgovara na večna pitanja i daje mogućnost svakome ko traga za smislom svoga postojanja u istoriji i večnosti. Daruje tu večnost."
> 
> 

Tena Šarčević sa portala *Glazba.hr* je opisala pesmu kao „apsolutno remek delo i da iz pesme vrište snažne društvene i političke poruke na mnogo nivoa, a pri tome uspeva da bude čudnovato zabavna".

Hrvoje Horvat iz *Večernjeg lista* piše da je pesma puna humora i en [kamp (stil); kamp] i da mu se više sviđa od pesme njegove države (Hrvatske), „en [Guilty Pleasure (pesma Mie Dimšić); Guilty Pleasure]" koju izvodi Mia Dimšić i da je verovao da će Konstrakta imati uspeha u Torinu.

Pišući za *Ravno Do Dna*, Zoran Stajčić je opisao  kao „egzaktni primer kako pop u današnje vreme treba promišljati i da to nije kretensko srozavanje, već pamet i originalnost prije svega, a potom i umijeće kako to uobličiti i prezentirati kao zanimljivu ideju". Dodao je i: „Što je najvažnije, nema tu kopiranja. Ima nadahnuća, i te dvije stvari ne treba miješati, jer kreću iz različitih izvorišta".

Edo Plovanić sa portala  misli da "je velika stvar za regionalnu muziku" to što je prednostu uzela autentičnost, neočekivanost i želja za nečim novim.

Džek Rojstoj iz -a je pesmu okarakterisao kao *bizaran pop*.

Vedrana Rudan je u svom blogu Konstraktu okarakterisala kao „čudesno biće", ističući da je Konstrakta poslala poruku da „umetnici imaju pravo da žive i budu zdravi, jer umetnost je ono što je važno u društvu".

Pišući za *en [Index.hr]*, Ivan Tomašić tvrdi da je Konstrakta licemerna zbog svoje kritike srednje klase zbog njihovog fokusa na ličnosti u javnosti, kad njen nastup ne bi privukao toliku pažnju da je izveden u Muzeju savremene umetnosti umesto na Pesmi za Evroviziju ’22 i da je tako profitirala od fokusa ljudi na medije i postala ono što kritikuje.

 je dobila pohvale od strane kolega sa muzičke scene, među njima su bili Bilja Krstić, Jelena Tomašević i Bora Đorđević. Đorđević je pesmu uporedio sa radom Ramba Amadeusa, posebno s njegovom pesmom „Euro Neuro" koja je predstavljala Crnu Goru na Pesmi Evrovizije 2012. Marija Šerifović, pobednica Pesme Evrovizije 2007. je Konstraktu pohvalila na -u. Hrvatska muzičarka Ida Prester je u intervjuu sa magazinom -Gloria (magazine)- pohvalila pesmu, a umetnicu nazvala ekcentičnom, ciničnom i genijalkom. Sara Jo, čija je pesma *Muškarčina* bila drugoplasirana na Pesmi za Evroviziju ’22 (PzE ’22), samo iza Konstraktine , je Konstraktu pohvalila, nazivajući je „magičnom", „sinonimom za autentičnost" i „podsećanje kako je lepo biti beskompromisno svoj". Aca Lukas, čija je pesma *Oskar* završila na petom mestu na PzE ’22, je izjavio da mu se pesma uopšte ne sviđa i spekulisao „da je on oprao noge [na sceni], možda bi on pobedio".

### Viralnost

Snimak izvođenja pesme u prvom polufinalu Pesme za Evroviziju ’22 je dospeo na vrh  liste -a u Austriji, Bosni i Hercegovini, Malti, Severnoj Makedoniji, Sloveniji, Srbiji, Hrvatskoj i Crnoj Gori, dok je zabeležila drugo mesto u Norveškoj i Švedskoj, kao i treće u Švajcarskoj. Pesma se takođe pojavila na listama Belgije, Danske, Italije, Lihtenštajna, Nemačke i Francuske. U nedelji od 28. februara do 6. marta 2022. godine, *In corpore sano* je bila šesta pesma čiji je tekst najtraženiji na sajtu *genius.com*, dok je u nedelji od 7. marta do 13. marta 2022. godina bila na drugom mestu.

Nakon završetka Pesme Evrovizije 2022. godine,  postaje prva srpska pesma na  listi:. Pesma je debitovala u top 23, a postigla je i 13. mesto na ovoj listi 16. maja 2022. godine.

### Gremi

Dana 14. oktobra, Konstrakta je otkrila da je ušla u razmatranje za 65. godišnje nagrade Gremi u dve kategorije: Najbolji svetski muzički nastup (za izvedbu pesme ) i Najbolji novi izvođač.

Lestvice
--------

Pozicije na lestvicama za *In corpore sano*| Lestvica (2022) | Najvišapozicija |
| --- | --- |
| Hrvatska (*Billboard*) | 1 |
| Srbija (*Popnable*) | 1 |
| Grčka (IFPI) | 80 |
| Island (Tonlistinn) | 15 |
| Litvanija (AGATA) | 11 |
| Holandija (Single Tip) | 19 |
| Švedska (Sverigetopplistan) | 63 |
|

Nagrade
-------

Nagrade za "In corpore sano"| Godina | Nagrada | Kategorija | Ishod | Ref. |
| --- | --- | --- | --- | --- |
| 2022. | Pesma za Evroviziju ’22 |  | 1. mesto |  |
| Pesma Evrovizije |  | 5. mesto |  |
| Evrovizijske nagrade | Najbolji tekst | Osvojeno |  |
| Najbolja koreografija | Nominacija |
| Najinovativnija scenografija | Osvojeno |
| Nagrade Marsel Bezenson | Nagrada za umetnički nastup | Osvojeno |  |
| 2023. | Music Awards Ceremony | Alternativna pop numera | Nominacija |  |

Napomene
--------

1. ↑  Države koje su nastale raspadom Jugoslavije.